|  |  |
| --- | --- |
| **Општи подаци** |  |
| Разред и одељење | 3. |
| Општи методички подаци |  |
| Наставна јединица | „Врапчић“, Максим Горки |
| Наставна област | Књижевност |
| Тип часа | Говорна вежба |
| Циљ часа | Усвајање знања о слободном препричавању, подстицање ученика на маштовитост при слободном препричавању и развијање говорне културе ученика. |
| Задаци часа:  *Образовни*  *Функционални*  *Васпитни* | * Усвајање знања о слободном препричавању; утврђивање знања о поступсима ликова приче и догађајима у причи; подстицање ученика на креативност и маштовитост при истом и развијање њихове говорне културе. * Оспособљавање ученика за слободно препричавање приче „Врапчић“ Максима Горког; оспособљавање ученика за правилно изражавање при препричавању приче. * Формирање става ученика о важности лепог изражавања. |
| Наставне методе | Метода разговора, метода усменог излагања, метода рада на тексту. |
| Наставна средства |  |
| Литература | Милатовић, Вук, (2011): *Методика наставе српског језика и књижевности у разредној настави*, Учитељски факултет, Београд. |
| Структура часа са временском артикулацијом |  |
| Интелектуално-емоционална припрема | 2 минута |
| Најава наставне јединице | 1 минут |
| Гласно читање | 6 минута |
| Понављање анализе приче | 5 минута |
| Упутства и препричавање | 6 минута |
| Упутства и слободно препричавање - усмено | 8 минута |
| Писмено слободно препричавање | 8 минута |
| Читање и коментарисање радова | 8 минута |
| Домаћи задатак | 1 минут |
| Ток часа |  |
| Интелектуално-емоционална припрема | Разговарам са ученицима на тему послушности. Питам их:   * Да ли увек слушате своје родитеље? * Наведите неку ситуацију када их нисте послушали. * Како сте се осећали након тога? * А шта мислите, како су се осећали ваши родитељи? |
| Најава наставне јединице | Данас ћемо слободно препричавати причу „Врапчић“ Максима Горког. Наслов записујем на табли, а ученици у својим свескама. |
| Ученичко читање приче | Говорим ученицима да ће сада гласно читати причу „Врапчић“. Један ученик гласно чита, а остали прате. Изговарам име ученика који наставља да чита од дела докле је претходни ученик прочитао. Причу читамо два пута. |
| Кратко понављање анализе приче од претходног часа  Лик Пудика и лик мајке врабице  *(подсећамо се само њихових особина јер су они носиоци приче)*  Порука приче | Питам ученике.   * Ко је Пудик? (мали врабац) * Како се он понаша? (као дете, нестрпљив је и стално нешто запиткује) * Пронађи у тексту реченицу која најјасније показује да је Пудик мали и незрео и објасни зашто си одабрао ту реченицу. (имаћемо различите одговоре; желим да ученици самостално изаберу реченицу и објасне зашто су је изабрали) * Какви су његови родитељи? (брижни и пожртвовани) * Да ли Пудик то поштује? (не) * Објасни. (да поштује, он би их слушао и не би довео себе у опасност) * У каквој опасности се Пудик нашао? (пао је пред мачку и она је хтела да га поједе) * Како је успео да побегне? (мајка га је спасила, борила се са мачком, а он је полетео) * Шта је рекао мајци након што га је спасила од мачке? (да се не може све одједном научити) * Како схваташ ту реченицу? * Које особине има Пудик? (незрео, непажљив, непослушан, радознао...) * Које особине има мајка врабица? (брижна, пожртвована, стрпљива, храбра...) * Шта смо научили из ове приче? Које поруке смо записали? (У животу треба слушати одрасле, а посебно родитеље.   Тешко оном ко не зна, а учити се не да.) |
| Ученичко препричавање приче и упутства за исто | Говорим им да ће сада препричати причу. Једно, двоје ученика препричава. Дајем упутства за правила усменог излагања.  Од којих делова треба да се састоји препричавање? (увода, разраде и закључка)  Шта је увод? (део који садржи назнаке о томе шта ћемо препричавати |
| Упутства за слободно препричавање | Питам их да ли знају шта значи слободно препричавати. Ако не знају, објашњавам да то значи препричати текст са могућношћу мењања ситуација, поступака ликова и слично, али да препричана верзија јасно указује о ком тексту се ради. Дакле, можемо мењати текст, али његова суштина мора остати. Када неко чује препричани текст, потребно је да на основу тога закључи који текст је препричан. Тада знамо да смо успешно слободно препричали дати текст. |
| Усмено препричавање приче | Неколико ученика слободно препричава причу, а остали пажљиво слушају и касније коментаришу шта није било добро, шта јесте и слично. Подсећам ученике да је потребно да имају увод где ће нас увести у своју причу, затим разраду у којој ће имати заплет и закључак који може бити порука или може указивати на оно што смо научили из те приче. Такође им указујем на важност јасног, гласног и разговетног говорења. |
| Писмено препричавање приче | Сада ученици у свескама препричавају причу. Добијају упутство да обрате пажњу на велико слово, зарез, тачку и остало.  Напомињем да је потребно да имају увод, разраду и закључак. |
| Читање и коментарисање радова | Ученици читају своје радове и једни друге слушају. Потом анализирамо сваки рад (увод, разраду, закључак, ред речи у реченици, редослед реченица, њихова формулација, начин на који је прочитано...)  Анализирамо шта је новина у причи, чији поступци су промењени, да ли има нових ликова и слично.  Закључујемо да ли је слободно препричавање било успешно, односно да ли бисмо на основу препричаног могли закључити о којој причи се ради. Ако можемо, онда је слободно препричавање било добро. |
| Домаћи задатак | За домаћи имају да доврше препричавање код куће. |

|  |
| --- |
| Врапчић  Максим Горки  -слободно препричавање- |